ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS

Įmonės kodas 145746984 , Tilžės g.63b , Šiauliai

FINANSINIŲ ATASKAITŲ AIŠKINAMASIS RAŠTAS

(pagal 2016-06-30 duomenis)

2016 m. rugpjūčio 25 d.

1. BENDROJI DALIS

Šiaulių miesto savivaldybės socialinių paslaugų centras yra biudžetinė įstaiga, finansuojama

 iš Šiaulių miesto savivaldybės biudžeto, įstaigos kodas 145746984.

 Adresas: Tilžės g.63b , Šiauliai, Lietuvos Respublika.

 Steigėja ir kontroliuojantis subjektas yra Šiaulių miesto savivaldybės taryba.

 Savininkas – Šiaulių miesto savivaldybė.

Įstaigos savininko teises ir pareigas įgyvendinanti institucija-savivaldybės taryba.

 Pagrindinė veikla-socialinio darbo veikla ,pagal ekonominės veiklos rūšių klasifikatorių

8810

Įstaiga yra atskiras juridinis vienetas, turintis herbinį antspaudą bei atsiskaitomąsias sąskaitas

AB Šiaulių bankas ir AB Swedbank bankuose.

Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų

rinkinius.

Socialinių paslaugų centras teikia socialines paslaugas Šiaulių mieste pagal visas socialinių

 paslaugų kataloge numatytas nestacionarias socialines paslaugas. Esant didelei emigracijai , kai iš

miesto išvyksta jauni gyventojai , demografinė situacija keičiasi visuomenės senėjimo linkme,

todėl nuolat didėja socialinių paslaugų poreikis , susijęs su paslaugų teikimu pagyvenusiems,

vienišiems, fizinę negalią turintiems asmenims , asmenims grįžtantiems iš įkalinimo įstaigų,

rizikos šeimoms, kurių skaičius nuolat auga. Visos šios aplinkybės turi įtakos įstaigos veiklai.

Kiekvienais metais didėja įstaigos pajamos už teikiamas paslaugas, kadangi daugėja asmenų ,

kuriems reikalingos socialinės paslaugos skaičius . Nuo 2013 metų įstaiga dalyvauja projekte

„Integrali pagalba į namus „ , finansuojamame iš Europos sąjungos lėšų ir valstybės biudžeto lėšų.

Šio projekto esmė yra palengvinti šeimos narių darbą , prižiūrint artimuosius su visiška

negalia. Siekiant užtikrinti kuo geresnį paslaugų teikimą reikalingi darbuotojai , turintys

atitinkamą išsilavinimą ,taip pat nuolat keltų kvalifikaciją, tobulėtų ,siektų kuo geresnių darbo

rezultatų.

Finansinių ataskaitų rinkinys sudarytas pagal 2016m. birželio 30 dienos duomenis.

Finansinių ataskaitų pateikimo valiuta : eurai.

Kontroliuojamų arba asocijuotų subjektų bei filialų ar kitų struktūrinių padalinių įstaiga neturi.

Vidutinis įstaigos ataskaitinio laikotarpio darbuotojų skaičius – 136,5.

1. APSKAITOS POLITIKA

Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2015 m. sausio 14 d. įsakymu Nr. 7 „Dėl centro apskaitos politikos patvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaigos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Visos operacijos ir ūkiniai įvykiai apskaitoje registruojami dvejybiniu įrašu. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

### Nematerialusis turtas

Nematerialus turtas pripažįstamas ir registruojamas , jei jis atitinka 13 –VSAFAS pateiktą sąvoką ir nematerialiajam turtui nustatytus kriterijus. Nematerialusis turtas pirminio pripažinimo metu apskaitoje yra registruojamas įsigijimo savikaina. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Likvidacinė vertė – 0.

Neatlygintinai gautas nematerialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę, jei tikrąją vertę įmanoma patikimai nustatyti. Jei tikrosios vertės patikimai nustatyti negalima, tuomet nematerialusis turtas registruojamas simboline vieno euro verte.

Neatlygintinai gautas nematerialusis turtas iš kito viešojo sektoriaus subjekto registruojamas įsigijimo savikaina, sukaupta amortizacija ir nuvertėjimas (jei jis yra).

 Įsigytas nematerialusis turtas už simbolinį mokestį registruojamas tikrąja verte, jei tikrąją vertę galima patikimai nustatyti. Jei tikrosios vertės negalima patikimai nustatyti, nematerialusis turtas registruojamas simbolinio atlygio verte.

### Ilgalaikis materialusis turtas

Ilgalaikis materialus turtas apskaitoje pripažįstamas ir registruojamas kai atitinka 12- VSAFAS nustatytus ilgalaikio materialiojo turto kriterijus . Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Likvidacinė vertė – 0.

Ilgalaikis turtas registruojamas kai atitinka šiuos kriterijus: skirtas tam tikroms savarankiškoms funkcijoms atlikti: paslaugoms teikti, administraciniams tikslams, numatomas naudoti ilgiau nei vienerius metus ir jo įsigijimo ar pasigaminimo savikaina yra ne mažesnė už Vyriausybės nustatytą minimalią vertę.

Neatlygintinai gautas ilgalaikis materialusis turtas ne iš viešojo sektoriaus subjekto registruojamas jo tikrąja verte pagal įsigijimo dienos būklę. Jei tikrosios vertės patikimai nustatyti negalima, tuomet ilgalaikis materialusis turtas registruojamas simboline vieno euro verte.

Neatlygintinai gautas ilgalaikis materialusis turtas iš kito viešojo sektoriaus subjekto registruojamas įsigijimo savikaina, sukauptas nusidėvėjimas bei nuvertėjimas (jei jis yra) pagal ilgalaikio materialiojo turto perdavimo dienos būklę.

Įsigytas ilgalaikis materialusis turtas už simbolinį mokestį registruojamas ilgalaikio materialiojo turto tikrąja verte, jei tikrąją vertę galima patikimai nustatyti ir kai tas subjektas iki turto perdavimo taikė tikrosios vertės metodą. Jei tikrosios vertės negalima patikimai nustatyti, ilgalaikis materialusis turtas registruojamas simboline vieno euro verte.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus, išreiškiamas sistemingai paskirstant to turto nusidėvėjimą per visą jo naudingo tarnavimo laiką.

 Biologinio turto ir mineralinių išteklių per 2016 metų I pusmetį įstaiga neturėjo.

### Atsargos

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė. Ūkinis inventorius –materialus turtas ,kuris naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią viešojo sektoriaus subjekto ilgalaikio materialiojo turto vertę.

Nemokamai gautos atsargos apskaitoje registruojamos grynąja realizavimo verte.

Apskaičiuodama atsargų, sunaudotų teikiant paslaugas, ar parduotų atsargų savikainą, Įstaiga taiko konkrečių kainų įkainojimo metodą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.

 Finansinis turtas

Finansinis turtas apskaitoje pripažįstamas tada, kai yra įvykdomos visos sąlygos, nustatytos 17-ajame VSAFAS “Finansinis turtas ir finansiniai įsipareigojimai“ Pirmą kartą pripažindama finansinį turtą įstaiga įvertina jį įsigijimo savikaina.

 Gautinos sumos

Gautinos sumos registruojamos tada, kai įstaiga turi teisę gauti pinigus ar kitą finansinį turtą pagal 17—ąjį VSAFAS „Finansinis turtas ir finansiniai įsipareigojimai „ Gautinos sumos pirminio pripažinimo metu yra įvertinamos įsigijimo savikaina. Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos ataskaitose parodomos įsigijimo savikaina, atėmus nuvertėjimo nuostolius.

 Pinigai ir pinigų ekvivalentai

Pinigų ekvivalentų 2016 metų I pusmetį įstaiga neturėjo. Pinigai 2016 metų birželio 30 d. buvo tik banko sąskaitose. Įstaiga turi 10 banko sąskaitų : AB Šiaulių banke -5 sąskaitos ir AB Swedbanke -5 sąskaitos . Įstaigos kasoje grynųjų pinigų likučio 2016 metų birželio 30 d. nebuvo.

### Finansavimo sumos

 Finansavimo sumos pripažįstamos , kai atitinka 20-ojo VSAFAS nustatytus kriterijus. Šis standartas nustato finansavimo sumų, finansavimo pajamų ir finansavimo sąnaudų pripažinimo, registravimo apskaitoje ir pateikimo finansinėse ataskaitose reikalavimus . Finansavimo sumos tai įstaigos gautos iš valstybės ir savivaldybės biudžetų , išteklių fondų , Europos sąjungos gauti pinigai arba kitas turtas, skirtas įstaigos įstatuose (nuostatuose) nustatytiems tikslams pasiekti ir funkcijos atlikti , bei vykdomoms programoms įgyvendinti. Pagal šaltinius finansavimo sumos skirstomos į:

1. Finansavimo sumos iš valstybės biudžeto.
2. Finansavimo sumos iš savivaldybės biudžeto.
3. Finansavimo sumos iš Europos sąjungos, užsienio valstybių ir tarptautinių organizacijų.
4. Finansavimo sumos iš kitų šaltinių.

Pagal paskirtį finansavimo sumos skirstomos į finansavimo sumas nepiniginiam turtui įsigyti, taip pat ir finansavimo sumos , apimančios nemokamai gautą turtą, ir finansavimo sumas kitoms išlaidoms kompensuoti

 Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Finansiniai įsipareigojimai

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

* 1. ilgalaikiai finansiniai įsipareigojimai – amortizuota savikaina;

Ilgalaikiai finansiniai įsipareigojimai skirstomi į“

 1.ilgalaikius finansinius įsipareigojimus;

 2. ilgalaikius atidėjinius;

 3. kitus ilgalaikius finansinius įsipareigojimus;

 b) trumpalaikiai finansiniai įsipareigojimai –įsigijimo savikaina.

Trumpalaikiai finansiniai įsipareigojimai skirstomi į“

 1.ilgalaikių atidėjinių einamųjų metų dalį ir trumpalaikius atidėjinius;

 2. ilgalaikių įsipareigojimų einamųjų metų dalį ;

 3. trumpalaikius finansinius įsipareigojimus;

 3.mokėtinas sumai į biudžetus ir fondus;

 4. mokėtinas subsidijas, dotacijas ir finansavimo sumas;

 5.mokėtinas socialines išmokas;

 6.grąžintinus mokesčius, įmokas ir jų permokas;

 7.tiekėjams mokėtinas sumas;

 8.su darbo santykiais susijusius įsipareigojimus;

 9.sukauptos mokėtinos sumas;

 10. kitus trumpalaikius finansinius įsipareigojimus.

 Finansinė nuoma (lizingas)

 Finansinės nuomos ( lizingo ) 2016 metų I pusmetį įstaiga neturėjo.

 Atidėjiniai

Atidėjiniai pripažįstami ir registruojami apskaitoje tada ir tik tada , kai dėl įvykio praeityje įstaiga turi teisinę prievolę at neatšaukiamą pasižadėjimą, ir tikėtina kad jam įvykdyti bus reikalingi ištekliai, o įsipareigojimų suma gali būti patikimai įvertinta . Jei yra ne visos šios sąlygos atidėjiniai nepripažįstami.

2016 metų I pusmetį įstaiga atidėjinių neturėjo.

 Pajamos

Pajamų apskaitos principai , metodai ir taisyklės nustatyti 9-ajame VSAFAS „ Mokesčių ir socialinių įmokų pajamos“ ,10-ajame VSAFAS „Kitos pajamos „, 20-ajame VSAFAS „Finansavimo sumos „

Pajamų apskaitai taikomas kaupimo principas, pajamos pripažįstamos nepriklausomai nuo pinigų gavimo momento. Pajamos registruojamos ir finansinėse ataskaitose pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Nurodoma , kokios valstybės funkcijos ir kurios programos vykdymui buvo pripažintos finansavimo pajamos.

Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

 Sąnaudos

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Įstaiga kas mėnesį pagal paskutinės mėnesio dienos būklę apskaičiuotas sumas mokėti už kasmetines atostogas pripažįsta sąnaudomis. Apskaitoje tarnautojams ar darbuotojams mokėti už kasmetines atostogas sumos kaupiamos ir pripažįstamos sąnaudomis vieną kartą per metus – gruodžio 31 d.

Mokesčių Europos sąjungai sąnaudos pripažįstamos tą ataskaitinį laikotarpį, kurį jos yra patiriamos.

 Sandoriai užsienio valiuta

Sandoriai užsienio valiuta pirminio pripažinimo metu apskaitoje registruojami pagal sandorio dieną galiojantį Lietuvos banko skelbiamą užsienio valiutos kursą.

2016 metų I pusmetį įstaiga neturėjo sandorių užsienio valiuta.

 Finansinės rizikos valdymas

Tikimybės , kad įstaiga susidurs su kredito, palūkanų normos , valiutos rizika nėra , nes įstaiga nėra gavusi ar suteikusi paskolų , neturi palūkanas uždirbančio turto, neturi palūkanas kainuojančių įsipareigojimų, neturi turto ir įsipareigojimų užsienio valiuta. Likvidumo rizika –tai rizika, kad įstaiga nesugebės laiku įvykdyti finansinių įsipareigojimų darbuotojams , valstybinei mokesčių inspekcijai, SODRAI ir paslaugų tiekėjams. Įstaiga su šia trumpalaike rizika gali susidurti šiais atvejais:

Jei laiku negaus finansavimo iš valstybės biudžeto , savivaldybės biudžeto , Europos sąjungos ir kitų šaltinių pagal patvirtintas sąmatas, vykdant projektus , kai gaunami avansiniai mokėjimai. Įstaigos teikiamos paslaugos finansuojamos iš VB ; SB , ES ir kitų šaltinių pagal asignavimų valdytojų patvirtintas sąmatas, laikantis Finansų ministerijos nustatytų taisyklių ir iždo procedūrų. Visus patvirtintus ir gautus asignavimus pagal sąmatas o taip pat gautas pajamas už suteiktas socialines paslaugas įstaiga naudoja racionaliai ir taupiai. Vadovaujamasi įstaigos patvirtintomis apskaitos politikoje finansų kontrolės taisyklėmis, apskaitos vadovu, vidaus tvarkos taisyklėmis. Dėl šių priežasčių įstaigoje finansinė rizika vertinama kaip žema.

 Turto nuvertėjimas

Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarant finansinių ataskaitų rinkinį, nustatoma , ar yra turto nuvertėjimo požymių, nustatoma turto atsiperkamoji vertė, kuri yra palyginama su turto balansine verte.

Pripažinus ilgalaikio materialiojo turto nuvertėjimo nuostolį, perskaičiuojamos būsimiesiems ataskaitiniams laikotarpiams tenkančios turto nusidėvėjimo ir amortizacijos sumos , kad turto nudėvimoji vertė(amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y nuvertėjimo suma nudėvima per likusį naudingo tarnavimo laiką , mažinant nusidėvėjimo sąnaudas.

### Įvykiai pasibaigus ataskaitiniam laikotarpiui

 Įvykiai pasibaigus ataskaitiniam laikotarpiui, kurie suteikia papildomos informacijos apie įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

### Tarpusavio užskaitos ir palyginamieji skaičiai

 Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

 Segmentai

 Įstaiga tvarko apskaitą pagal segmentus suskirstytus į valstybės funkcijas. Įstaigos finansinėse ataskaitose pateikta informacija apie socialinės apsaugos segmentą. Įstaigos apskaitos politikoje numatyta pateikti informaciją finansinių ataskaitų rinkinyje. Pagal šią politiką nustatyti segmentų išskyrimo , bei pajamų , sąnaudų ,turto, finansavimo sumų ir įsipareigojimų jiems priskyrimo kriterijai .Turtas, finansavimo sumos , įsipareigojimai , pajamos sąnaudos , pinigų srautai pirminiams segmentams pagal valstybės funkcijas priskiriami pagal tai , kokioms programoms vykdyti skiriami ir naudojami ištekliai.

### Apskaitos politikos keitimas

 Įstaiga pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį ,būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo

### Apskaitinių įverčių keitimas

 Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių . Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

Apskaitos klaidų taisymas

 Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 procento per praėjusius finansinius metus gautų finansavimo sumų arba turto vertės.

 Euro įvedimas

Ataskaitinių laikotarpių , kurie baigėsi iki euro įvedimo dienos , finansinės ataskaitos sudarytos pateikiant duomenis litais, nepriklausomai nuo jų pateikimo dienos. Ataskaitinių laikotarpių , kurių paskutinė diena yra euro įvedimo arba vėlesnė, finansinės ataskaitos sudaromos pateikiant duomenis eurais . Teikiant palyginamąją informaciją už praėjusius laikotarpius duomenys perskaičiuoti į eurus , taikant neatšaukiamai nustatytą euro ir lito perskaičiavimo kursą ir apvalinami pagal Nacionalinio euro įvedimo plano IV skyriaus 4 skirsnyje nustatytas apvalinimo taisykles . Skirtumų, susidariusių dėl apskaitoje eurais užregistruotų, bet apmokamų litais sumų perskaičiavimo grynųjų eurų ir litų bendros apyvartos sumų, pripažintų ataskaitinio laikotarpio finansinės ir investicinės veiklos pajamomis arba sąnaudomis nebuvo užregistruota.

1. PASTABOS

 Pastabų numeracija prasideda nuo finansinės būklės ataskaitos .

 Pastaba Nr. 1 Ilgalaikis turtas : (nematerialus ilgalaikis turtas ; materialus ilgalaikis turtas)

 2016 m. birželio mėn. 30 d. sukaupta nematerialaus turto amortizacijos suma sudaro 8725,86 Eur.

 Ataskaitinio laikotarpio pabaigoje užregistruota nematerialiojo turto ,kurio įsigijimo savikaina yra 9112,69 Eur; balansinė vertė 386,83 Eur. Per 2016 metų I pusmetį nebuvo užfiksuota nematerialaus ilgalaikio turto įsigijimo.

 2016 m. birželio mėn. 30 d. sukauptas materialaus ilgalaikio turto susidėvėjimas sudaro 925089,63Eur.

 Ataskaitinio laikotarpio pabaigoje užregistruota materialaus ilgalaikio turto ,kurio įsigijimo savikaina sudaro 2488469,75 Eur. , balansinė vertė 1563380,12 Eur. Iš jų :

1. Pastatų -1442002,13 Eur.
2. Mašinų ir įrenginių -3056,35 Eur.
3. Transporto priemonių -28779,49 Eur
4. Baldų ir biuro įrangos -26190,90 Eur.
5. Kito ilgalaikio materialaus turto – 51610,23 Eur.
6. Nebaigtos statybos -11741,02 Eur.

Per 2016 metų I pusmetį įstaiga iš pajamų , gaunamų už teikiamas paslaugas įsigijo ilgalaikio materialaus turto už 931,70 Eur. 2016 metų balandžio mėn. 28 d. Šiaulių miesto savivaldybės tarybos Nr. T-168 sprendimu įstaigai neatlygintinai valdyti, naudoti ir disponuoti patikėjimo teise buvo perduota ilgalaikio materialaus turto , pagal būsto pritaikymo programą už 11997,49 Eur.

Pastaba Nr.2 Trumpalaikis turta

Atsargos- degalai automobiliams, medikamentai sveikatinimo programos vykdymui, maisto produktai paramos -labdaros valgykloje, medžiagos naudojamos įstaigos veikloje, ūkinis inventorius , projekto integralios pagalbos plėtra atsargos, arbata benamiams laikino apgyvendinimo tarnyboje.

Per vienerius metus gautinos sumos sudaro sukauptos gautinos sumos , susidariusios iš sukauptų atostoginių pagal finansavimo šaltinius iš valstybės ir savivaldybės biudžetų , ir tiekėjams mokėtinos sumos iš savivaldybės biudžeto , kitos gautinos sumos tai įstaigos pajamų lėšos pervestos į savivaldybės biudžetą , tačiau negautos iš biudžeto per ataskaitinį laikotarpį.

Pinigų likutis 2016metų birželio 30 dieną buvo tik įstaigos banko sąskaitose. Grynųjų pinigų kasoje ataskaitinio laikotarpio pabaigoje nebuvo.

1. 1533,25 Eur. tai įstaigos 2 procentų paramos lėšos , gaunamos pagal paramos ir labdaros įstatymą, nes socialinių paslaugų centrui yra suteiktas paramos gavėjo statusas.
2. 104,52 Eur. –įstaigos specialiųjų lėšų sąskaita .( pinigai gauti pagal išrašytą sąskaitą už paslaugas paskutinę mėnesio dieną)
3. 192,81 Eur. –įstaigos pajamų už teikiamas paslaugas sąskaita.
4. 49994,20 Eur. speciali sąskaita lėšoms , gaunamos pagal vykdomą projektą iš Europos sąjungos lėšų.

 ( gautos lėšos paskutinę ataskaitinio laikotarpio –birželio 30dieną ) .

1. 65352,02 Eur šioje sąskaitoje kaupiamos lėšos , skirtos nemokamo maitinimo organizavimui , higienos paslaugų teikimui iš savivaldybės biudžeto, dienos socialinės globos paslaugų teikimui ir vaikų dienos užimtumo grupės projektui finansuojamiems iš valstybės biudžeto.

Pastaba Nr. 3 Finansavimo sumos

 Finansavimo sumos ataskaitose skirstomos pagal finansavimo šaltinius ir paskirtį : nepiniginiam turtui įsigyti, taip pat neatlygintinai gautas turtas , ir kitoms išlaidoms kompensuoti.

Finansavimo sumų šaltiniai yra valstybės biudžeto lėšos , savivaldybės biudžeto lėšos , Europos sąjungos lėšos ir lėšos iš kitų šaltinių.

Pastaba Nr. 4 Įsipareigojimai

Tai yra tik trumpalaikiai įsipareigojimai ,kurie susideda iš:

 Tiekėjams mokėtinų sumų -2274,13 Eur.

 Su darbo santykiais susiję įsipareigojimai - tai sukauptų atostoginių sumos- 70717,24 Eur.

 ( Išsamus paaiškinimas pateiktas lentelėje)

|  |  |  |
| --- | --- | --- |
| Eil. Nr. | Sukauptos gautinos sumos iš biudžeto  | Paskutinė ataskaitinio laikotarpio diena (Eur) |
| 1. | Darbo užmokestis ( sukaupti atostoginiai pagal finansavimo šaltinį 151 –savivaldybės biudžeto lėšos )  | 40573,70 |
| 2. | Socialinio draudimo įmokos nuo sukauptų atostoginių ( lėšų šaltinis 151 –savivaldybės biudžeto lėšos) | 12569,76 |
| 3. | Darbo užmokestis ( sukaupti atostoginiai pagal finansavimo šaltinį 142- valstybės biudžeto lėšos valstybės deleguotoms funkcijoms vykdyti) | 13417,15 |
| 4 | Socialinio draudimo įmokos nuo sukauptų atostoginių ( lėšų šaltinis 142 –valstybės lėšos) | 4156,63 |
| 5. | Sukauptos gautinos sumos ( tiekėjams mokėtinos sumos ) AB Šiaulių energija - už šildymą ir karštą vandenį | 1330,71 |
| 6. |  Energijos tiekimas , UAB  | 341,78 |
| 7. | AB Energijos skirstymo operatorius | 521,73 |
| 8. | UAB Šiaulių vandenys  | 79,91 |
|  | IŠ VISO: | 72991,37 |

Pastaba Nr. 5 Pagrindinės veiklos pajamos -tai finansavimo pajamų gautų iš skirtingų finansavimo šaltinių ( valstybės biudžeto, savivaldybės biudžeto, Europos sąjungos ir kitų šaltinių ) ir įstaigos pagrindinės veiklos pajamų dalis , panaudota per ataskaitinį laikotarpį turėtoms įstaigos sąnaudoms kompensuoti. .

Pastaba Nr. 6 Pagrindinės veiklos sąnaudos –

1. darbo užmokesčio ir socialinio draudimo sąnaudos -visos įstaigos sąnaudos , susijusios su darbo santykiais , t.y. atlyginimai , priedai, darbo užmokestis už darbą naktį ir švenčių dienomis ir kitos išmokos , priskiriamos prie darbo užmokesčio sąnaudų, ir su tuo susiję socialinio draudimo mokesčiai.
2. Komunalinių paslaugų ir ryšių sąnaudos –komunalinių paslaugų, įskaitant šildymą, vandentiekį ir kanalizaciją, elektros energiją, rinkliava už komunalinių atliekų išvežimą , ryšių-telefoninių pokalbių, interneto paslaugų, jų įdiegimo, priežiūros sąnaudos
3. Ilgalaikio turto nusidėvėjimo ir amortizacijos sąnaudos registruojamos kas mėnesį ir ataskaitoje pavaizduotos už atsiskaitomąjį laikotarpį.
4. Kvalifikacijos kėlimo sąnaudos –tai įstaigos darbuotojų profesinės kvalifikacijos , įgūdžių ir žinių tobulinimo sąnaudos.
5. Transporto sąnaudos automobilių degalų, eksploatavimo, remonto, transporto draudimo ir panašios sąnaudos.
6. Komandiruočių, sąnaudos –darbuotojų kelionių ir su jomis susijusios apgyvendinimo, dienpinigių sąnaudos
7. Paprastojo remonto ir eksploatavimo sąnaudos tai patalpų, turimos įrangos, bei įrenginių paprastojo remonto sąnaudos ir tokiam remontui sunaudotos medžiagos ir kitos panašios sąnaudos.
8. Sunaudotos atsargos apskaitomos pagal nuolat apskaitomų atsargų būdą, registruojama kiekviena su atsargų sunaudojimu susijusi ūkinė operacija.
9. Kitų paslaugų sąnaudos įvairių kitų paslaugų pirkimo , sutartinių įsipareigojimų pvz. objektų apsaugos , priešgaisrinės signalizacijos, programų priežiūros, įvairių irenginių patikros, dezinfekcijos, kompiuterių techninio aptarnavimo , priežiūros ,santechninių avarijų likvidavimo, skalbimo ir kitos panašios sąnaudos .

 Direktorė Vida Šalnienė

Vyriausioji buhalterė Dalia Lapinskienė